stanford-oval/wikipedia huggingface dataset:
เบวาซิซูแมบ
สังคมและวัฒนธรรม > ยาพิเศษ (สหรัฐอเมริกา)

วันที่ 16 กันยายน พ.ศ. 2557 บริษัท Genentech ได้เปลี่ยนหมวดยาที่อนุญาตตามกฎหมายให้เป็น ยาพิเศษ (specialty drug) ซึ่งขายเฉพาะในร้านเภสัชพิเศษ
โดน "ยาพิเศษปกติจะอยู่ใต้การควบคุมของ FDA’s Risk Evaluation and Mitigation Strategy (REMS) program ซึ่งตั้งขึ้นสำหรับสารประกอบต่าง ๆ เช่น เทสโทสเตอโรน ซึ่งอาจมีผลข้างเคียงพิเศษ หรือยาที่แพงเป็นพิเศษ"
ซึ่งสร้างปัญหาแก่โรงพยาบาลเพราะราคายาเพิ่มขึ้น
ตามบริษัท IMS Health ราคายาโดยเฉลี่ยที่โรงพยาบาลเรียกเก็บจากคนไข้ตกประมาณ 9,000 เหรียญสหรัฐ (308,000 บาท) เทียบกับ 2,300 เหรียญ (79,000 บาท) เมื่อทำในคลินิก
โดยเป็นผลของการจัดจำหน่ายที่อนุญาตตามกฎหมายใหม่เช่นนี้ โรงพยาบาลจำนวนมากจึงไม่มีสิทธิ์ได้ส่วนลด 51% จากราคาขายส่งเฉลี่ยที่บังคับด้วยกฎหมาย Affordable Healthcare Act เมื่อจัดจำหน่ายแบบเดิม
สังคมและวัฒนธรรม > จุดภาพชัดเสื่อม

เมื่อใช้ยา bevacizumab รักษาจุดภาพชัดเสื่อมแบบเปียก (wet age-related macular degeneration, wet AMD) ขนาดที่ให้จะน้อยและมีราคาไม่แพง เทียบกับขนาดที่ต้องใช้เพื่อมะเร็งลำไส้ใหญ่และมะเร็งอื่น ๆ
มีผู้ตรวจสอบหลายรายได้รายงานในปี พ.ศ. 2553 ว่า ยาที่ราคาราว ๆ 42 เหรียญสหรัฐ (ราว 1,300 บาท) มีประสิทธิผลเท่ากับยา ranibizumab ซึ่งมีราคา 1,593 เหรียญ (ราว 50,500 บาท)
โดยในประเทศไทยมีราคาประมาณ 500-1,000 บาท และ 45,481-50,092 บาทในปี พ.ศ. 2560 ตามลำดับ
โดยเดือนเมษายน พ.ศ. 2558 มีการถกเถียงอย่างเข้มข้นในสหราชอาณาจักรและประเทศยุโรปอื่น ๆ เกี่ยวกับการเลือกให้ยา เบวาซิซูแมบ (Avastin) หรือ ranibizumab (Lucentis) เพื่อรักษา wet AMD
ในสหราชอาณาจักร ปัญหาก็คือ ในฝ่ายหนึ่งคือ องค์กรยายุโรป (European Medicines Agency) และองค์กรควบคุมยาของสหราชอาณาจักร (Medicines and Healthcare Products Regulatory Agency) ได้อนุมัติให้ใช้ ranibizumab เพื่อรักษา wet AMD แต่ไม่ได้อนุมัติ เบวาซิซูแมบ และองค์กรต้องการให้แพทย์ไม่ใช้ยาที่ไม่ได้อนุมัติเมื่อมียาอื่นที่ได้รับอนุมัติ และในอีกฝ่ายหนึ่ง องค์กรของรัฐคือ National Institute for Health and Care Excellence (NICE) ซึ่งเป็นผู้กำหนดแนวทางการรักษา ยังไม่สามารถประเมิน เบวาซิซูแมบ เป็นการรักษาลำดับต้น เพื่อที่จะลดค่าใช้จ่ายเพื่อควบคุมงบประมาณขององค์กรประกันสุขภาพของรัฐ คือ National Health Service
ทั้งบริษัท Novartis และ Roche ซึ่งเป็นบริษัทวางตลาดและบริษัทเจ้าของสำหรับ Avastin ตามลำดับ ยังไม่ได้ทำการทดลองทางคลินิกเพื่อให้ได้อนุมัติใช้ยา Avastin เพื่อรักษา wet AMD และไม่มีแผนเพื่อทำเช่นนั้น
อนึ่ง ทั้งสองบริษัทวิ่งเต้นไม่ให้ออกแนวทางการรักษาเพื่อใช้ Avastin เป็นการรักษาลำดับแรก และถ้ามีงานศึกษาโดยทุนจากรัฐบาลที่เปรียบเทียบยาทั้งสองตีพิมพ์รายงาน บริษัทก็จะออกเอกสารเน้นความเสี่ยงเมื่อใช้ Avastin เพื่อรักษา wet AMD
สังคมและวัฒนธรรม > มะเร็งเต้านม

ในปี พ.ศ. 2554 องค์การอาหารและยาสหรัฐ (FDA) ได้ถอน เบวาซิซูแมบ จากข้อบ่งใช้เพื่อรักษามะเร็งเต้านมที่กระจายแล้วหลังจากสรุปว่า ยาไม่ปรากฏกว่าปลอดภัยหรือมีประสิทธิผล
ข้อบ่งใช้ที่ตอนแรกอนุมัติก็คือ การใช้ยาพร้อมกับ paclitaxel สำหรับรักษาคนไข้ที่ยังไม่ได้รับเคมีบำบัดและมีมะเร็งเต้ามนมแบบ HER2-negative ที่กระจายแล้ว
ก่อนการประกาศขององค์กรในปีเดียวกัน เครือข่ายศูนย์มะเร็งแห่งชาติสหรัฐ (NCCN) ได้อัปเดตแนวทางการรักษาขององค์กร (NCCN Guidelines) สำหรับโรคมะเร็งเต้านม โดยยืนยันข้อแนะนำให้ใช้ยาเพื่อรักษามะเร็งเต้านมที่กระจายแล้ว
คือในปี พ.ศ. 2551 FDA ได้อนุมัติให้ใช้ยารักษามะเร็งเต้านม
แม้คณะผู้ชำนาญการนอกองค์กรจะลงคะแนน 5 ต่อ 4 เพื่อไม่ให้อนุมัติ แต่องค์กรได้ตัดสินฝืนคำแนะนำนี้
คณะผู้ชำนาญการได้แสดงความเห็นว่า ข้อมูลจากการทดลองทางคลินิกไม่ได้แสดงการเพิ่มคุณภาพชีวิตหรือการทำให้รอดชีวิตได้นานขึ้น ซึ่งเป็นเกณฑ์มาตรฐานสำคัญสองอย่างสำหรับการรักษาโรคมะเร็งระยะสุดท้าย
แม้หลักฐานจะแสดงว่า ยาลดขนาดเนื้องอกและเพิ่มช่วงมีชีวิตที่โรคคงสภาพ
ซึ่งเป็นข้อมูลหลังที่องค์กรเลือกเมื่อตัดสินฝืนความเห็นของผู้ชำนาญการ
เป็นการตัดสินใจที่สนับสนุนโดยกลุ่มป้องกันผลประโยชน์ของคนไข้และแพทย์วิทยาเนื้องอกบางส่วน
แต่แพทย์วิทยาเนื้องอกอื่น ๆ ก็รู้สึกว่า การให้อนุมัติสำหรับการรักษามะเร็งระยะสุดท้าย ที่ไม่ยืดอายุหรือเพิ่มคุณภาพชีวิตของคนไข้ จะเป็นตัวอย่างให้บริษัทยาไม่ต้องสนใจเกณฑ์มาตรฐานเหล่านั้นเมื่อพัฒนาการรักษามะเร็งระยะสุดท้ายใหม่ ๆ
ในวันที่ 28 มีนาคม พ.ศ. 2550 คณะกรรมาธิการยุโรปได้อนุมัติให้ใช้ยาร่วมกับ paclitaxel เป็นการรักษาลำดับแรกสำหรับโรคมะเร็งเต้านมที่กระจายแล้ว
สังคมและวัฒนธรรม > ยาปลอม

วันที่ 14 กุมภาพันธ์ พ.ศ. 2555 บริษัท Roche และหน่วยเทคโนโลยีชีวภาพสหรัฐของบริษัทคือ Genentech ประกาศว่า มียา Avastin ปลอมที่ได้กระจายขายในสหรัฐ
แม้ยังสืบคดีอยู่ แต่การบรรจุยาที่ต่างกันทำให้การแยกแยะยาปลอมเป็นเรื่องง่าย
Roche ได้วิเคราะห์ยาปลอม 3 ขวดแล้วพบว่า มีเกลือ, แป้ง, ไซเตรต, isopropanol, propanediol, t-butanol, benzoic acid, di-fluorinated benzene ring, แอซีโทน, และ phthalate moiety แต่ไม่มียามะเร็ง
ตามบริษัท องค์ประกอบทางเคมีของยาปลอมไม่แน่นอน
จึงไม่สามารถกำหนดว่าสารเคมีเข้มข้นพอมีโทษหรือไม่
โดยสามารถสืบยาปลอมว่ามาจากอียิปต์ แล้วเข้าสู่ห่วงโซ่อุปทานผ่านยุโรป จนมาถึงสหรัฐ
สังคมและวัฒนธรรม > ยาคล้ายกันทางชีวภาพ

ในเดือน พ.ศ. 2557 บริษัทที่ใช้พันธุวิศวกรรมเปลี่ยนยีนของพืชหรือสัตว์เพื่อผลิตยา (pharming) คือ PlantForm และ PharmaPraxis ประกาศแผนที่จะวางตลาดขายยาคล้ายกันที่ผลิตจากสิ่งมีชีวิต (biosimilar) โดยผลิตจากการแสดงออกยีนในต้นยาสูบโดยร่วมมือกับศูนย์วิจัยทางจุลชีววิทยาคือ Fraunhofer Center for Molecular Biology
ในสหรัฐอเมริกา ยาคล้ายกันทางชีวภาพเช่นนี้ ปกติจะวางตลาดขายได้เมื่อสิทธิบัตรของยาต้นตำรับหมดอายุแล้ว
ต่อมาเดือนกันยายน พ.ศ. 2560 องค์การอาหารและยาสหรัฐได้อนุมัติยาคล้ายกันทางชีวภาพของบริษัท Amgen โดยมีชื่อสามัญว่า bevacizumab-awwb และชื่อผลิตภัณฑ์ว่า Mvasi และมีข้อบ่งใช้เพื่อมะเร็ง 6 ชนิด
งานวิจัย

งานศึกษาตีพิมพ์เมื่อเดือนเมษายน พ.ศ. 2552 พบว่า ยาไม่มีประสิทธิผลเพื่อป้องกันการกลับมีอาการโรคอีกของมะเร็งลำไส้ที่ยังไม่กระจายหลังจากผ่าตัด
ยามีผลต่อโรคมะเร็งรังไข่
และมะเร็งสมองแบบ glioblastoma multiforme
เมื่อใช้เป็นยาเดี่ยว ๆ
งานทดลองทางคลินิกระยะ 3 สองงานในปี พ.ศ. 2553 แสดงว่า ยาเพิ่มช่วงมีชีวิตที่โรคคงสภาพสำหรับคนไข้มะเร็งรังไข่ 27% และ 54%
มีการตรวจสอบว่ายาสามารถรักษามะเร็งตับอ่อนโดยเสริมเคมีบำบัดได้หรือไม่ แต่งานวิจัยแสดงว่า ไม่ทำให้รอดชีวิตดีขึ้น
แต่กลับเพิ่มความดันโลหิต ทำให้เลือดออกในกระเพาะและลำไส้ และลำไส้ทะลุ
ยากำลังทดลองในเบื้องต้นโดยเสริมเคมีบำบัดปกติและการผ่าตัด เพื่อรักษามะเร็งกระดูกในเด็ก
รวมทั้งมะเร็งแบบอื่น ๆ เช่น มะเร็งกล้ามเนื้อเรียบ (leiomyosarcoma)
มีงานศึกษาการใช้ยาเพื่อรักษามะเร็งที่งอกจากส่วนประสาทที่เชื่อมหูกับสมอง (vestibular schwannoma)
โดยปี พ.ศ. 2555 มีการทดลองทางคลินิกเพื่อทดสอบการให้ยาในเส้นเลือดเพื่อรักษามะเร็งสมองโดยตรงคือไม่ผ่านส่วนกั้นระหว่างโลหิตกับสมอง
แหล่งข้อมูลอื่น

Avastin.com
Berenson, Alex (2006-02-15). "A Cancer Drug Shows Promise, at a Price That Many Can't Pay". New York Times.
NCI Drug Information Summary on Bevacizumab for Patients
NCI Drug Dictionary Definition for Bevacizumab
Sachdev, JC.; Jahanzeb, M. (October 2008). "Evolution of bevacizumab-based therapy in the management of breast cancer". Clinical Breast Cancer. 8 (5): 402–410. doi:10.3816/CBC.2008.n.048. PMID 18952553.
U.S. National Library of Medicine: Drug Information Portal—Bevacizumab
NCCN Guidelines For Breast Cancer Updated; Bevacizumab Recommendation Affirmed เก็บถาวร 2011-08-15 ที่ เวย์แบ็กแมชชีน
Avastin Adverse Events Reported to the FDA Adverse Event Reporting System (AERS) เก็บถาวร 2016-03-04 ที่ เวย์แบ็กแมชชีน
| ด ค กกลุ่มยาหลัก |
| --- | --- |
ทางเดินอาหาร/ เมแทบอลิซึม (A):  กรดกระเพาะ ยาลดกรด  สารต้านตัวรับ H2  ยายับยั้งการหลั่งกรด  ยาแก้อาเจียน  ยาระบาย  ยาแก้ท้องร่วง  ยาลดความอ้วน  ยาต้านเบาหวาน  วิตามิน  เกลือแร่ 
เลือดและอวัยวะ สร้างเลือด (B):  สารต้านลิ่มเลือด สารกันเลือดเป็นลิ่ม  สารต้านเกล็ดเลือด  สารสลายลิ่มเลือด  ยาต้านการตกเลือด สารก่อลิ่มเลือด  ยาต้านการสลายลิ่มเลือด 
ระบบหัวใจและหลอดเลือด (C):  ยารักษาโรคหัวใจ/ยาแก้อาการปวดเค้นหัวใจ คาร์ดิแอคไกลโคไซด์  ยาต้านภาวะหัวใจเสียจังหวะ  ยากระตุ้นหัวใจ  ยาลดความดัน  ยาขับปัสสาวะ  สารขยายหลอดเลือด  เบต้า บล็อกเกอร์  แคลเซียมแชนแนลบล็อกเกอร์  ระบบเรนิน-แองจิโอเทนซิน เอซีอีอินฮิบิเตอร์  แองกิโอเทนซินรีเซพเตอร์บล๊อคเกอร์  เรนินอินฮิบิเตอร์  ยาลดไขมันในเส้นเลือด สแตติน  ไฟเบรต  ไบล์แอซิดซีเควสแตรนต์ 
ผิวหนัง (D):  สารทำให้นุ่มและชุ่มชื้น  สารก่อแผลเป็น  ยาแก้คัน  ยารักษาโรคสะเก็ดเงิน  สิ่งแต่งแผล 
ระบบสืบพันธุ์ (G):  ยาคุมกำเนิด  ยากระตุ้นภาวะเจริญพันธุ์  SERMs  ฮอร์โมนเพศ 
ระบบต่อมไร้ท่อ (H):  ฮอร์โมนไฮโปทาลามัสและต่อมใต้สมอง  คอร์ติโคสเตอรอยด์ กลูโคคอร์ติคอยด์  มิเนอรัลโลคอร์ติคอยด์  ฮอร์โมนเพศ  ไทรอยด์ฮอร์โมน/ยาต้านไทรอยด์ 
การติดเชื้อและ การติดเชื้อปรสิต (J, P, QI):  ยาปฏิชีวนะ  สารต้านแบคทีเรีย  ยาต้านเชื้อไมโคแบคทีเรีย ยาต้านวัณโรค  ยารักษาโรคเรื้อน  ยาต้านไวรัส  วัคซีน  ยาต้านปรสิต ยาฆ่าโพรโตซัว  ยาฆ่าหนอนพยาธิ 
มะเร็ง (L01-L02):  สารต้านมะเร็ง แอนติเมแทบอไลต์  สารอัลคิเลต  สปินเดิลพอยซัน  สารต้านเนื้องอก  โทโปไอโซเมอเรสอินฮิบิเตอร์ 
โรคทางระบบภูมิคุ้มกัน (L03-L04):  สารปรับระบบภูมิคุ้มกัน สารกระตุ้นภูมิคุ้มกัน  สารกดภูมิคุ้มกัน 
กล้ามเนื้อ กระดูก และข้อต่อ (M):  แอนาบอลิกสเตอรอยด์  ยาแก้อักเสบ เอ็นเซด  ยารักษาโรคข้ออักเสบรูมาทอยด์  คอร์ติโคสเตอรอยด์  ยาคลายกล้ามเนื้อ  บิสฟอสโฟเนต 
สมองและระบบประสาท (N):  ยาระงับความรู้สึก ยาสลบ  ยาชาเฉพาะที่  ยาระงับปวด  ยาต้านไมเกรน  ยากันชัก  ยาควบคุมอารมณ์  ยาต้านโรคพาร์กินสัน ไซโคเลปติก ยาคลายกังวล  ยารักษาโรคจิต  ยานอนหลับ/ยาระงับประสาท  ไซโคอนาเลปติก ยาแก้ซึมเศร้า  สารกระตุ้น 
ระบบทางเดินหายใจ (R):  ยาแก้คัดจมูก  ยาขยายหลอดลม  ยาแก้ไอ  H1 แอนตาโกนิสต์ สารต้านฮิสตามีน 
อวัยวะรับความรู้สึก (S):  จักษุวิทยา  โสตวิทยา 
อื่น ๆ (V):  ยาแก้พิษ  สารเพิ่มความชัดภาพ  เภสัชรังสี  สิ่งแต่งแผล
วาตารุ ฮาตาโนะ

| วาตารุ ฮาตาโนะ |
| --- | --- |
羽多野 渉
เกิด:  (1982-05-13) 13 พฤษภาคม ค.ศ. 1982 (42 ปี) จังหวัดนางาโนะ ประเทศญี่ปุ่น
อาชีพ: นักพากย์
องค์การ: 81 Produce
ส่วนสูง: 171 ซม.
วาตารุ ฮาตาโนะ (羽多野 渉, 13 มีนาคม 1982 -) เป็นนักพากย์ และ นักร้อง ชาย ชาวญี่ปุ่น สังกัด 81 Produce อยู่ค่ายเพลง DIVE II Entertainment รู้จักกันในอีกชื่อว่า w.hatano
ผลงานพากย์

ดี.เกรย์แมน (บักจาง)
ความลับในใจของคุณหนูไอดอล (อายาเสะ ยูโตะ)
แฟรี่เทล ศึกจอมเวทอภินิหาร (กาจิล)
เทพพิทักษ์จอมยุ่ง เนียลโกะ (โยอิจิ ทาเกฮิโกะ)
คุโรโกะ นายจืดพลิกสังเวียนบาส (มิบุจิ เรโอะ)
ไอดอลสาวชาวไร่ (คามาโตริ เคย์)
ผู้กล้าแห่งอัสลัน (จัสวันต์)
คู่หูสามเหลี่ยมล่าปีศาจ (ฮายากาวะ ริฮิโตะ)
2 สิงห์ พลิกตำนานพิฆาตอสูร (โคซาเมดะ ฮิเมโอะ)
คูมิโจ มูซูเมะ โตะ เซวางาการิ (โฮโจ เรย์)
บันทึกรักเจ้าหญิงหนอนหนังสือ (เทโอดอร์ วอเรน อัชเชลาร์ด)
ซวยเหลือหลาย เกิดใหม่กลายเป็นดาบ (คลุมท์)
สวยซ่อนคม

| สวยซ่อนคม |
| --- | --- |
ประเภท: ละครโทรทัศน์
สร้างโดย: บริษัท ดาราวิดีโอ จำกัด
เค้าโครงจาก: สวยซ่อนคม โดย วราภา
เขียนโดย: คุณชาย พรพิชชา
กำกับโดย: สยาม สังวริบุตร
แสดงนำ: ศรัณย์ ศิริลักษณ์ กาญจน์เกล้า ด้วยเศียรเกล้า รมิดา ธีรพัฒน์ พรทิวา สาครจันทร์ ธัญยกันต์ ธนกิตติ์ธนานนท์ ธีร์ วณิชนันทธาดา นนทพันธ์ ใจกันทา พูลภัทร อัตถปัญญาพล ญดา สุวรรณปัฏนะ พรหมพิริยะ ทองพุทธรักษ์ ไรวินทร์ รัศมีนิยมวุฒิ อาทิตยา ทองวิชิต
ผู้ประพันธ์ดนตรีแก่นเรื่อง: กลับมาทวงคืน - กาญจน์เกล้า ด้วยเศียรเกล้า
ดนตรีแก่นเรื่องเปิด: กลับมาทวงคืน - กาญจน์เกล้า ด้วยเศียรเกล้า
ดนตรีแก่นเรื่องปิด: ยิ่งไกลเท่าไร ยิ่งไกลกว่าเดิม - อัจฉริยา ดุลยไพบูลย์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 15 ตอน
การผลิต
ผู้อำนวยการผลิต: บริษัท ดาราวิดีโอ จำกัด
สถานที่ถ่ายทำ: ประเทศไทย ฮ่องกง
ความยาวตอน: 130 นาที
ออกอากาศ
เครือข่าย: ช่อง 7 เอชดี
ออกอากาศ: 3 กรกฎาคม​ 2562 – 21 สิงหาคม​ 2562
สวยซ่อนคม เป็นละครโทรทัศน์ไทยออกอากาศทางสถานีช่อง 7 เอชดีครั้งแรกเมื่อในปี พ.ศ. 2562 เป็นละครแนวโรแมนติก, ดราม่า เป็นบทโทรทัศน์ของ วราภา และบทโทรทัศน์ของ คุณชาย, พรพิชชา กำกับการแสดงโดย สยาม สังวริบุตร ผลิตโดย บริษัท ดาราวิดีโอ จำกัด นำแสดงโดย ศรัณย์ ศิริลักษณ์, กาญจน์เกล้า ด้วยเศียรเกล้า, รมิดา ธีรพัฒน์, พรทิวา สาครจันทร์, ธัญยกันต์ ธนกิตติ์ธนานนท์, ธีร์ วณิชนันทธาดา, นนทพันธ์ ใจกันทา, พูลภัทร อัตถปัญญาพล, ญดา สุวรรณปัฏนะ, พรหมพิริยะ ทองพุทธรักษ์, ไรวินทร์ รัศมีนิยมวุฒิ, อาทิตยา ทองวิชิต กำหนดเริ่มเสนอเป็นตอนแรกในวันพุธที่ 3 กรกฎาคม พ.ศ. 2562
นักแสดง

| บทบาท | นักแสดงหลัก |
| --- | --- |
อัญมณี ฟัง (อ้ายผิง) / จันทร์จิรา (เจียอิง) (หลังศัลยกรรม): กาญจน์เกล้า ด้วยเศียรเกล้า
ศรา ปึง / สุ่ยไถ่ (แฝดพี่): ศรัณย์ ศิริลักษณ์
ศรัณย์ ปึง / ส่งไห้ (แฝดน้อง): ศรัณย์ ศิริลักษณ์
ซุนหลิง ฟัง: รมิดา ธีรพัฒน์
หลิวลู่หลาน / ลู่หลาน: พรทิวา สาครจันทร์
บทบาท: นักแสดงรอง
จันทร์จิรา (เจียอิง): ธัญยกันต์ ธนกิตติ์ธนานนท์
หมอโซว: ธีร์ วณิชนันทธาดา
ศิระ ฟัง (ฟังเสียน): พูลภัทร อัตถปัญญาพล
ฉาย ฟัง (ฟังไฉ): นนทพันธ์ ใจกันทา
ศจีรัตน์ ฟัง (ซูเจ็ง) / อาเน่ย: ญดา สุวรรณปัฏนะ
ประพนธ์: พรหมพิริยะ ทองพุทธรักษ์
ประภา: อาทิตยา ทองวิชิต
ซุนเหมย ฟัง: ไรวินทร์ รัศมีนิยมวุฒิ
บทบาท: นักแสดงสมทบ
อัมพิกา ปึง (เหลาไท่): ดวงดาว จารุจินดา
เจ้าสั่วเซียน ฟัง / เซียนฟัง สู: เฉลิมพร พุ่มพันธ์วงศ์
รัตนา ฟัง / เซียะเนี้ย / คุณนายใหญ่: ภัสสร บุญยเกียรติ
อาหง: นุศรา ประวันณา
นางเหมย: ปัทมา ปานทอง
ครูจินนี่: ปริษา ทนาวิวัฒน์
เหมยหลาน: ณัทกัญญา โควสุวรรณ
ฟูกุ้ย: ประสบลาภ กิตติถนอม
วิจัย: เอก โอรี
Mr.ลี: โอภาภูมิ ชิตาพัณณ์
ไห่หลง / อาหลง: รัฐศิลป์ นลินธนาพัฒน์
อาอื้ม: รุจิเรข พักตระเกษตริน
อาฟาน: ราตรี วิทวัส
ง้วน: ชมวิชัย เมฆสุวรรณ
อาเหลียง: พลกฤษณ์ จักรสุวรรณ
อาเก้า: โชคดี ฟักภู่
น.พ.นัทที: สันติราษฎร์ กุลนพเกียรติ
น.พ.ลีซาน: ธรากร สุขสมเลิศ
เว่ย: วรพงศ์ ปิ่นแก้ว
หมิงเต๋อ: ธนเดช ดีสีสุข
ทรงพล: สุรจิต บุญญานนท์
ซินแส: สิทธิโชค อักษรนันทน์
หวา: พิมพากานต์ วงษ์ศรีแก้ว
ป้อเจ๊: สิดาภา เจิมงามพริ้ง
เจ๊เฮียง: ปวารา อภิลพูลลาภ
ป้าบ๊วย: ชลมธรรค ธ เชียงทอง
นายเอก: กิตติพงศ์ สัญจร
อาโป้: สหภูมิ โตตรึงทรัพย์
บทบาท: นักแสดงรับเชิญ
อ้ายผิง (วัยเด็ก): ด.ญ.วชิรญาณ์ กมลแสง
ซุนหลิง (วัยเด็ก): ด.ญ.ปณิริน ธรรมวัฒนะ
เจียอิง (วัยเด็ก): ด.ญ.อรวรรยา โตสมบัติ
ซุนเหมย (วัยเด็ก): ด.ญ.นวพร ยศกรจารุกุล
แหล่งข้อมูลอื่น

เรื่องย่อละคร สวยซ่อนคม ช่อง 7HD
ละครย้อนหลัง สวยซ่อนคม เก็บถาวร 2019-07-02 ที่ เวย์แบ็กแมชชีน Bugaboo.TV
ละคร สวยซ่อนคม (พ.ศ. 2562) ที่สยามโซน
เรื่องย่อละคร สวยซ่อนคมmgronline.com
สึบาซะ โยนางะ

| สึบาซะ โยนางะ |
| --- | --- |
代永 翼
เกิด:  (1984-01-15) 15 มกราคม ค.ศ. 1984 (41 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: เค็นโปรดักชัน
ส่วนสูง: 163 ซม.
สึบาซะ โยนางะ (代永 翼, 15 มกราคม 1984 - ) เป็นนักพากย์ชายชาวญี่ปุ่น เกิดที่จังหวัดคานางาวะ และเติบโตที่เมืองอุชิกุ จังหวัดอิบารากิ สังกัดเค็นโปรดักชัน  ภรรยาของเขาคือ ยูกะ นิชิงากิ ซึ่งเป็นนักพากย์เช่นกัน
ผลงานพากย์

คาออส;เฮด (นิชิโจ ทากุมิ)
วัยมันส์คนพันธุ์ A (ยามาโมโตะ จุง)
เส้นทางฝันของสาวน้อยขนมหวาน (ฮานาบุสะ ซัตสึกิ)
นักเรียนน้องใหม่ สายพันธุ์จอมมาร (มิวะ ฮิโรชิ)
จิฮายะ กลอนรักพิชิตใจเธอ (โคมาโนะ ทสึโตมุ)
คนสืบผี (นียะ เทย์อิจิ)
อินาสึมะอีเลฟเวน GO (มินาโฮะ คาซึโตะ)
ชมรมว่ายน้ำอิวาโทบิ (ฮาซึกิ นางิสะ)
โอตาคุปั่นสะท้านโลก (มินามิ ซังงากุ)
กันด๊าม กันดั้ม (อามุโระ เรย์)
Uta no prince-sama (มิคาโดะ นางิ - สมาชิกวง HE★VENS)
พีรชาดา ขุนรักษ์

Face of Beauty International 2019 ,Thai Actress, Model, Beauty Queen,International Beauty Pageant
| พีรชาดา ขุนรักษ์ |
| --- | --- |
เกิด: พีรชาดา ขุนรักษ์  (1994-09-10) 10 กันยายน ค.ศ. 1994 (30 ปี) สงขลา, ไทย
ชื่ออื่น: สุภารัตน์ ขุนรักษ์
บ้านเกิด: สงขลา
การศึกษา: มหาวิทยาลัยสงขลานครินทร์
อาชีพ: นางงาม
ส่วนสูง: 5 ฟุต 7 นิ้ว (1.70 เมตร)
เป็นที่รู้จักจาก: มิสแกรนด์น่าน(ชนะ) มิสแกรนด์ไทยแลนด์ 2019 (รองอันดับ1) เฟซออฟบิวตีอินเตอร์เนชันแนล 2019 (ชนะ)
ผู้ดำรงตำแหน่งการประกวดความงาม
รางวัล: ไทยซุปเปอร์โมเดลคอนเทสต์ 2015 (Top 10) (Digital's Choice Awards) มิสยูนิเวิร์สไทยแลนด์ 2559 (Top 10) มิสยูนิเวิร์สไทยแลนด์ 2561 (Unplaced) มิสไทยแลนด์เวิร์ล 2561 (Top 12) (Top 6 - Top Model) (Top 17 - Miss Sport) มิสแกรนด์น่าน​2019 (ชนะ) (Best Performance) มิสแกรนด์ไทยแลนด์ 2019 (รองอันดับ1)) (ขวัญใจ 5 จังหวัดชายแดนใต้) (นางงามหน้าสวย) (Global Beauties choice award 2019) (Best Designer award (Best evening gown)) (Top 20 - Best in National Costume) (Top 10 - Sai-Samorn Brand Ambassador) (Top 10 - Exclusive Swimsuit Photoshoot) เฟซออฟบิวตีอินเตอร์เนชันแนล 2019 (ชนะเลิศ) (Miss APC Smile) (Best in Swimsuit) (People's Choice)
พีรชาดา ขุนรักษ์ ชื่อเล่น พลอย เกิดวันที่ 10 กันยายน 2537 เป็นนางงาม รองอันดับ 1 มิสแกรนด์ไทยแลนด์ 2019และได้เป็นเป็นตัวแทนประเทศไทยเข้าร่วมการประกวด เฟซออฟบิวตีอินเตอร์เนชันแนล 2019. เธอเป็นคนไทยคนที่สองที่ชนะการประกวดในเวทีนี้ ต่อจาก ธนิศา ปัญญาภู ที่ชนะในปี 2017 และพลอยยังครองตำแหน่งยาวนานถึง 4 ปี คือ 2019-2022 เนื่องจากสถานการณ์โควิด-19 ซึ่งกองประกวดไม่สามารถจัดการประกวดได้
ประวัติ

พลอย พีรชาดา เกิดเมื่อวันที่ 10 กันยายน 2537 เกิดและโตที่ อำเภอหาดใหญ่ จังหวัดสงขลา เรียนจบชั้นมัธยมศึกษาตอนปลายจากโรงเรียนหาดใหญ่วิทยา และคณะวิทยาการจัดการ สาขาวิชา การจัดการประชุม นิทรรศการและการท่องเที่ยวเพื่อเป็นรางวัล มหาวิทยาลัยสงขลานครินทร์
การประกวด > ไทยซุปเปอร์โมเดลคอนเทสต์ 2015

พลอยได้เข้าร่วมการประกวดไทยซุปเปอร์โมเดลคอนเทสต์ 2015 ได้รางวัลพิเศษ Editor's Choice และสามารถผ่านเข้ารอบ 10 คนสุดท้ายเท่านั้น
การประกวด > มิสยูนิเวิร์สไทยแลนด์ 2559

พลอยได้เข้าร่วมการประกวด มิสไทยยูนิเวิร์สไทยแลนด์ 2016 และสามารถเข้ารอบ 10 คนสุดท้ายเท่านั้น
การประกวด > มิสยูนิเวิร์สไทยแลนด์ 2561

พลอยได้กลับมาเข้าร่วมการประกวด มิสยูนิเวิร์สไทยแลนด์ 2018 แต่น่าเสียดายที่ในปีนี้เธอไม่สามารถผ่านเข้ารอบได้
การประกวด > มิสไทยแลนด์เวิลด์ 2018

พลอยได้เข้าร่วมการประกวด มิสไทยแลนด์เวิลด์ 2018 สามารถเข้ารอบ 12 คนสุดท้ายเท่านั้น
การประกวด > มิสแกรนด์น่าน 2019

พลอยได้เข้าร่วมการประกวด มิสแกรนด์น่าน​ 2019 และเธอได้เป็นผู้ชนะ และได้รับรางวัลพิเศษ Best Performance เป็นตัวแทนในการประกวด มิสแกรนด์ไทยแลนด์ 2019ต่อไป
การประกวด > มิสแกรนด์ไทยแลนด์ 2019

พลอยได้เป็นตัวแทน มิสแกรนด์น่าน​ 2019 เข้าร่วมการประกวด มิสแกรนด์ไทยแลนด์ 2019 และได้รับตำแหน่ง รองอันดับ 1 มิสแกรนด์ไทยแลนด์ 2019 และยังได้รับรางวัลพิเศษอื่นๆ จากการประกวดครั้งนี้อีกได้แก่ , นางงามหน้าสวย, Best Designer Award, มิสแกรนด์ขวัญใจ 5 จังหวัดชายแดนภาคใต้ และ Global Beauties Choice Award
การประกวด > เฟซออฟบิวตีอินเตอร์เนชันแนล 2019

พลอยได้รับการแต่งตั้งให้ดำรงตำแหน่ง เฟซออฟบิวตีอินเตอร์เนชันแนลไทยแลนด์ 2019 และเป็นตัวแทนประเทศไทยไปประกวด เฟซออฟบิวตีอินเตอร์เนชันแนล 2019 ณ ปัมปังก้า ประเทศฟิลิปปินส์ โดยเธอสามารถคว้าตำแหน่งชนะเลิศมาครองได้และยังได้รับรางวัลพิเศษอีก 3 รางวัลใหญ่ Miss APC Smile, Miss People’s choice และ Best in Swimsuit หรือชุดว่ายน้ำยอดเยี่ยม และไม่น่าเชื่อว่าเธอจะสามารถครองตำแหน่งได้ยาวนานที่สุดเท่าเคยจัดการประกวดมา เนื่องจากสถานการณ์โควิค-19 ซึ่งไม่สามารถจัดการประกวดได้ เธอจึงดำรงตำแหน่งต่อเนื่องถึง 4 ปี นับตั้งแต่ปี 2019-2022 ก่อนเวทีนี้กลับมาจัดอีกครั้งในปี 2023
ผลงาน > ละครโทรทัศน์ทั้งหมดออกอากาศทางช่อง 8

| ปี พ> ศ. | เรื่อง | บทบาท |
| --- | --- | --- |
| 2566 | ตะนาวศรี | ชิดชนก |
| 2567 | วิญญาณแพศยา | เจ้านางปางลีลา (รับเชิญ) |
| 2567 | เจ้าพ่อ | ปอแก้ว |
ผลงาน > มิวสิกวิดีโอ

| ปี | เพลง | ศิลปิน | แสดงร่วม |
| --- | --- | --- | --- |
| 2562 | เฉียบ | P-HOT ft. WAY-G , DREAMHIGH | มณีรัตน์ แดงประเสริฐ |
| 2562 | ลองรวย | DTK BOY BAND | กมลรัตน์ ทานนท์, นฤมล คำพันธ์ |
| 2565 | ภาพม่านกระซิบรัก | ปุ้ย ดวงพร |  |
แหล่งข้อมูลอื่น

Miss Grand Thailand Official Website
พีรชาดา ขุนรักษ์ ที่อินสตาแกรม
พีรชาดา ขุนรักษ์ ที่เฟซบุ๊ก
| ก่อนหน้า> รางวัลและความสำเร็จ | รางวัลและความสำเร็จ | พีรชาดา ขุนรักษ์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  มยินต์ โม เมย์ |  | เฟซออฟบิวตีอินเตอร์เนชันแนล  (2019) |  | TBA |
| จิรัชยา สุขอินต๊ะ |  |  รองอันดับ 1 มิสแกรนด์ไทยแลนด์  (2019) |  | อินดี จอห์นสัน |
| จิณณ์ฐิตา วิไลลักษณ์ |  |  มิสแกรนด์น่าน  (2019) |  | วรัญชนา ระดมเล็ก |
จักรพรรดิปัฟเวลที่ 1 แห่งรัสเซีย

จักรพรรดิแห่งจักรวรรดิรัสเซีย ตั้งแต่ 1796 จนกระทั่งถูกลอบปลงพระชนม์ ในปี 1801
| ธรรมเนียมพระยศของ จักรพรรดิปัฟเวลที่ 1 แห่งรัสเซีย |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: His Imperial Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
จักรพรรดิปัฟเวลที่ 1 เปโตรวิช (รัสเซีย: Па́вел I Петро́вич; Pavel Petrovich; 1 ตุลาคม [ตามปฎิทินเก่า: 20 กันยายน] ค.ศ. 1754 – 23 มีนาคม [ตามปฎิทินเก่า: 11 มีนาคม] ค.ศ. 1801) เป็นจักรพรรดิแห่งรัสเซีย ระหว่างปี 1796 – 1801 สวรรคตโดยการถูกปลงพระชนม์ขณะครองราชย์ พระราชโอรสของพระองค์ จักรพรรดิอะเลคซันดร์ที่ 1 จึงขึ้นสืบราชสมบัติต่อจากพระองค์
ทรงพระเยาว์

พระองค์พระราชสมภพ ณ พระตำหนักของพระอัยยิกา จักรพรรดินีนาถเยลีซาเวตา ในเซนต์ปีเตอส์เบิร์ก เป็นพระราชโอรสในจักรพรรดิปิออตร์ที่ 3 กับจักรพรรดินีนาถเยกาเจรีนาที่ 2 ในความทรงจำช่วงวัยเยาว์ของพระองค์ พระราชมารดาของพระองค์ทรงบ่งชี้เป็นนัยมากมายว่าพระราชบิดาของพระองค์ไม่ใช่ จักรพรรดิปีเตอร์ที่ 3 แต่เป็นชู้รักของพระมารดานั้นคือ เซียร์เกย์ ซัลทีกอฟ ขุนนางในราชสำนัก ส่วนฝ่ายที่สนับสนุนเยกาเจรีนาอ้างว่าจักรพรรดิปีเตอร์ทรงเป็นหมันโดยไม่มีหลักฐานใดอ้างอิงถึง อีกทั้งยังอ้างว่าพระองค์ไม่สามารถมีความสัมพันธ์ทางเพศกับเยกาเจรีนาตั้งแต่หมั้นกันจนกระทั่งปีเตอร์เข้ารับการผ่าตัด จึงทำให้พระองค์จะไม่สามารถให้กำเนิดรัชทายาทได้ อย่างไรก็ตามเรื่องนี้ฝ่ายผู้ที่ต่อต้านพอลได้ใช้โจมตีพระองค์ ซึ่งสามารถทำให้พระองค์พ้นจากความเป็นรัชทายาทได้อย่างง่ายดาย เนื่องจากข้อสงสัยในสายเลือดกษัตริย์และสิทธิอันชอบธรรมในการขึ้นเสวยราชย์ของพระองค์ เยกาเจรีนาจึงตอบโต้โดยใช้ข้ออ้างที่คลุมเคลือว่าสรีระของพอลละม้ายคล้ายคลึงกับปีเตอร์ แม้กระนั้นก็ตามยังมีข้อสงสัยถึงข้ออ้างเกี่ยวกับบุตรนอกสมรสตามมา
ในช่วงครั้งยังเป็นทารกปัฟเวลได้รับความเอาใจใส่โดยพระราชมารดาโดยพระอัยยิกาเยลีซาเวตา คอยให้ความช่วยเหลือ ซึ่งถูกโรคร้ายลงโทษในภายหลัง ในขณะที่ยังเป็นเด็กพระองค์ถูกเล่าขานว่าทรงมีไหวพริบที่ดีและบุคลิกภาพที่เยี่ยมยอด ต่อมาพระนาสิก (จมูก) ของพระองค์หัก ทำให้ใบหน้าของพระองค์อัปลักษณ์ ที่ต่อมาพระองค์อ้างว่าเป็นผลมาจากโรคไข้รากสาดใหญ่ที่พระองค์ประชวรอย่างทรมานใน ค.ศ. 1771 ซึ่งอาจจะเป็นสาเหตุให้พระราชมารดาทรงเกลียดพระองค์ อีกทั้งยังมีผู้ที่หมายปองจะกำจัดพระองค์ และในช่วงวัยเยาว์นี้เองที่พระองค์ต้องทนอยู่กับความกลัวที่ว่าการลอบปลงพระชนม์จะมาถึงพระองค์ ถึงแม่เยกาเจรีนาจะเห็นว่าพระองค์อ่อนแอไม่เหมาะจะขึ้นครองราชย์ แต่ด้วยความที่เยกาเจรีนาเป็นผู้ซึ่งมีจิตใจรักเด็กอยู่แล้ว จึงปฏิบัติต่อพอลอย่างเมตตา พระองค์ถูกมองว่าเหลวไหลในงานราชการต่าง ๆ และตั้งข้อกังขาถึงอนาคตพระจักรพรรดิแห่งรัสเซีย ต่อมาเมื่อพระชนมายุมากขึ้นพระราชมารดาก็ได้นำภาระและความลำบากมาสู่พระองค์เมื่อพระราชมารดาจัดการอภิเษกสมรสครั้งแรกของพระองค์กับ เจ้าหญิงวิลเฮ็ลมีเนอ ธิดาใน ลูทวิชที่ 4 ลันท์กราฟแห่งเฮ็สเซิน-ดาร์มชตัท ซึ่งต่อมาเปลี่ยนพระนามเป็น นาตาลียา อเล็กเซยีฟนา ซาเรฟนาแห่งรัสเซีย ซึ่งต่อมาทรงสิ้นพระชนม์ก่อนจะพระราชสวามีจะได้เสด็จเถลิงถวัลยราชสมบัติ และพระองค์อภิเษกสมรสอีกครั้งกับ เจ้าหญิงโซฟี โดโรเทอาแห่งเวือร์ทเทิมแบร์ค ผู้ซึ่งเป็นจักรพรรดินีในภายหลัง
ครองราชย์สมบัติ

พระองค์ขึ้นสืบราชสมบัติต่อจากพระราชมาดา จากการที่พระราชมารดาเกิดอาการโรคหลอดเลือดสมอง ในวันที่ 5 พฤศจิกายน ค.ศ. 1796 และสวรรคตบนแท่นบรรทมอย่างสงบหลังจากฟื้นสติขึ้นมาได้ไม่นาน การกระทำแรกของพระองค์ในการเป็นพระจักรพรรดิคือการสั่งให้ไต่สวนเรื่องที่เกิดขึ้น เมื่อทราบแน่ชัดแล้วว่าพระราชมารดาสวรรคตจริงจึงได้ออกคำสั่งให้ทำลายพินัยกรรมของพระมารดาทิ้ง ซึ่งเป็นที่กล่าวลือกันว่าพินัยกรรมฉบับนี้เขียนขึ้นจากความปรารถนาที่เยกาเจรีนาต้องการจะกีดกันพระองค์จากราชบัลลังก์รัสเซียและยกให้อะเลคซันดร์ พระนัดดาพระองค์โตแทน ซึ่งจากความกลัวนี้เองที่น่าจะทำให้พระองค์ประกาศพระราชบัญญัติว่าด้วยการสืบสันตติวงศ์รัสเซีย ค.ศ. 1797 หรือเป็นที่รู้จักในนาม "กฎหมายพอลไลน์" เพื่อเป็นการจำกัดหลักในการสรรหารัชทายาทขึ้นสืบราชบัลลังก์ในราชวงศ์โรมานอฟ ซึ่งก็ไม่ได้เปลี่ยนแปลงแก้ไขโดยรัชทายาทของพระองค์เลย
ช่วงปีแรกในรัชกาลของพระองค์ พระองค์ได้ปรับเปลี่ยนโยบายของพระราชมารดามากมายอย่างตรงกันข้ามและสุดโต่ง ถึงแม้พระองค์จะตั้งข้อหาอาญาต่อพวกลัทธิรุนแรง (Jacobinism) และเนรเทศผู้คนเพียงเพราะสวมใสเสื้อผ้าตามแบบชาวปารีสหรือผู้คนที่อ่านหนังสือภาษาฝรั่งเศส และประกาศอภัยโทษแก่ อะเลคซันดร์ ราดิชเชฟ ผู้ซึ่งเป็นที่รู้จักทั่วไปในฐานะนักวิจารณ์ที่ชอบวิจารณ์การทำงานของเยกาเจรีนา จนถูกจับและเนรเทศไปยังไซบีเรีย ทางด้านการทหาร ขณะกองกำลังทหารกลำงเข้าจู่โจมเปอร์เซีย ซึ่งเป็นพระราชประสงค์ชิ้นสุดท้ายของพระราชมารดาเกี่ยวกับสงครามรัสเซีย-เปอร์เซีย ก็ถูกเรียกกลับมายังเมืองหลวงภายในหนึ่งเดือนของการเสด็จขึ้นครองราชย์ของพระองค์ พระศพของพระราชบิดาปีเตอร์ก็ถูกขุดขึ้นมาเพื่อทำพิธีฝังพระศพใหม่อย่างเอิกเกริก ณ สุสานหลวงใน โบสถ์ปีเตอร์แอนด์พอล เพื่อเป็นการกลบข่าวลือเรื่องฐานะบุตรนอกสมรสของพระองค์ นอกจากนี้พอลต้องรับผิดชอบการเดินตรวจแถวสวนสนามซึ่งเป็นพระราชกรณียกิจที่ตกทอดมาจากจักรพรรดิปีเตอร์มหาราช จารึกบนอนุสาวรีย์ปฐมจักรพรรดิแห่งรัสเซียถูกสถาปนาขึ้นในช่วงรัชกาลของพอลล์ใกล้ ๆ กลับพระตำหนักเซนต์ไมเคิลโดยเป็นภาษารัสเซีย แปลในภาษาอังกฤษว่า "To the Great-Grandfather from the Great-Grandson" ("แด่พระบรมปัยยิกาเจ้าจากพระบรมปนัดดา") ซึ่งมีความหมายเป็นนัย ๆ แต่ที่ปรากฏเด่นชัดคือคำเยาะเย้ยในภาษาละตินที่ว่า "PETRO PRIMO CATHERINA SECUNDA" ซึ่งเป็นคำจารึกอุทิศที่รู้จักไปทั่วสลักใต้อนุสาวรีย์ชายขี่ม้าสีเงิน ซึ่งเป็นอนุสาวรีย์ที่โด่งดังที่สุดของปีเตอร์มหาราชในเซนต์ปีเตอส์เบิร์ก
พระราชโอรสและพระราชธิดา

จักรพรรดิปัฟเวลที่ 1 และจักรพรรดินีมารีเยีย เฟโอโดรอฟนาแห่งรัสเซีย มีพระราชโอรสและพระราชธิดาทั้งสิ้น 10 พระองค์ ดังนี้
จักรพรรดิอะเลคซันดร์ที่ 1 (ภาษารัสเซีย : Александр I Павлович ; 23 ธันวาคม ค.ศ. 1777 – 1 ธันวาคม ค.ศ. 1825)
เสด็จขึ้นครองราชย์ต่อจากพระชนกเมื่อวันที่ 24 มีนาคม ค.ศ. 1801